[{"text_idx": "#000003", "text": "Azken Trena atzean utzi eta geltoki berriak ezagutu nahi ditu Jokin Pinatxok. Lagunekin sortu zuen musika talde hura desegin zen; beste bati bidea eman dio orain. Janus Lester proiektua dakar Pinatxok, konfinamenduan ondutakoaren emaitza. Ihesean baina etxean; ateak itxita eta begiak zabalik sortu du Janus Lester. Zazpi musikari dira, eta horietako batzuk lehenagotik ezagutu ere ez zituen egiten. Mattin Arbelaitz, Garazi Esnaola, Ane Bastida, Andoni Arriola, Javi Echarri eta Julen Suarez ditu orain bidelagun eta pozik dago esku artean duenarekin. \"Uste dut Janus Lesterren topatu dudala modu askoz zuzenagoa nire musika islatzeko. Zazpi pertsonako banda bat izanda, aukerak ematen dizkit nire bajoiak abestietan islatzeko eta baliabide pila bat ditut, baita ere, momentu onak islatzeko. Azkenean, kanta guztiak nik sortutakoak dira eta Janus Lesterren, azkenean musikak, nolabait, nire bizitzaren kaosa islatzen du. Oso emozionala da\", azaldu du."}, {"text_idx": "#000004", "text": "Argia ikusteko prest da euren lehenengo lana: 'Ez gaitzala loak harrapatu'. Orain begiak itxita eta ateak zabalik dituztela dio Jokin Pinatxok, \"gure umezaroarekin konektatu eta, begiak itxita, errealitatea guztiz ikusi gabe, jarraitu behar dugulako aurrera. Inozentzia puntu horrekin. Horregatik diskoak izena du Ez gaitzala loak harrapatu; eta horregatik, inozentzia horren barrenean, nahiz eta kaos emozional batean bizi, begiak itxita aurrera goaz\", azaldu du. Bederatzi abestiz osatuta dago diskoa, eta bizitzaren A aldeko momentu zoriontsuak, B aldeko momentu ilunak eta ate birakariak islatzen dira letretan. \"Diskoko abesti guztiek biltzen dute ideia emozional hori\", azpimarratu du Pinatxok."}, {"text_idx": "#000012", "text": "El miedo centra la u\u0301ltima exposicio\u0301n del Pabello\u0301n de Mixtos de la Ciudadela"}, {"text_idx": "#000013", "text": "El artista Luis Morea comparte en el Maisonnave su proyecto 'Dominador de suen\u0303os'"}, {"text_idx": "#000014", "text": "Cuatro Madres presentara\u0301 su segundo disco, 'La rebelio\u0301n de los uto\u0301picos', el sa\u0301bado 4 de febrero en Totem"}, {"text_idx": "#000016", "text": "Otras webs de Grupo Noticias"}]